கேள்வி: அரேபியன் ஓரிக்ஸ் பற்றி நீங்கள் என்ன அறிந்துள்ளீர்கள்?
பதில்: அரேபியன் ஓரிக்ஸ் அல்லது வெள்ளை ஓரிக்ஸ் (''Arabian oryx'' or ''white oryx'') என்பது ஒரு நடுத்தர அளவிலான மறிமான் ஆகும். இது ஒரு தனித்துவமான தோள்பட்டை, நீண்ட, நேரான கொம்புகள் மற்றும் குஞ்சம் உள்ள வாலைக் கொண்டது. இது அறபுத் தீபகற்பம் பாலைவன மற்றும் புல்வெளிப் பகுதிகளை பூர்வீகமாகக் கொண்ட ''ஆப்பிரிக்க மறிமான்'' பேரினத்தைச் சேர்ந்த, மாட்டுக் குடும்பம் சேர்ந்த மிகச்சிறிய ஒரு உறுப்பினராகும். அரேபிய ஓரிக்ஸ் 1970 களின் முற்பகுதியில் அவற்றின் இயலிடத்தில் அற்றுவிட்ட இனம் அற்றுவிட்டது. ஆனால் விலங்குக் காட்சிச்சாலைகள் மற்றும் தனியார் காப்பகங்களில் பாதுகாக்கபட்டது. மேலும் 1980 இல் தொடங்கி மீண்டும் அதன் பாரம்பரிய வாழிடத்தில் அறிமுகப்படுத்தப்பட்டது. 1986 ஆம் ஆண்டில், அரேபியன் ஓரிக்ஸ் பன்னாட்டு இயற்கைப் பாதுகாப்புச் சங்கம் செம்பட்டியல் அருகிய இனம் வகைப்படுத்தப்பட்டது. மேலும் 2011 ஆம் ஆண்டில், காடுகளில் அழிந்துவிட்டதாக பட்டியலிடப்பட்ட பின்னர் அழிவாய்ப்பு இனம் என்ற நிலைக்குத் திரும்பிய முதல் விலங்கு இதுவாகும். 2016 ஆம் ஆண்டில், காடுகளில் 850 முதிர்ந்த மான்கள் உள்பட மொத்தம் 1,220 மான்கள் இருப்பதாக மதிப்பிடப்பட்டுள்ளது. மேலும் உலகலவில், 6,000-7,000 மான்கள் வரை காப்பிடங்களில் உள்ளதாக மதிப்பிடப்பட்டுள்ளது.IUCN SSC Antelope Specialist Group (2017). [https://www.iucnredlist.org/species/15569/50191626 "''Oryx leucoryx''"]. ''IUCN Red List''. 2017: e.T15569A50191626. Doi (identifier):doi:10.2305/IUCN.UK.2017-2.RLTS.T15569A50191626.endoi:10.2305/IUCN.UK.2017-2.RLTS.T15569A50191626.endoi:10.2305/IUCN.UK.2017-2.RLTS.T15569A50191626.en. Retrieved 16 January 2022.
கேள்வி: அரேபியன் ஓரிக்ஸ் - பரவல் மற்றும் வாழ்விடம் பற்றி விளக்கவும்.
பதில்: வரலாற்று ரீதியாக, அரேபியன் ஓரிக்ஸ் மத்திய கிழக்கு பெரும்பகுதி முழுவதும் பரவியிருந்தன. 1800 களின் முற்பகுதியில், இவை சினாய் தீபகற்பம், பாலத்தீனம், திரான்ஸ்ஜோர்டான், ஈராக்கு பெரும்பகுதி, அறபுத் தீபகற்பம் பெரும்பாலான பகுதிகளில் காணப்பட்டன. 19 ஆம் மற்றும் 20 ஆம் நூற்றாண்டின் முற்பகுதியில், இவற்றின் வாழிட எல்லை சவூதி அரேபியாவை நோக்கி பின்னுக்குத் தள்ளப்பட்டது. மேலும் 1914 வாக்கில், சில மட்டுமே அந்த நாட்டிற்கு வெளியே தப்பிப்பிழைத்தன. ஒரு சில மான்கள் ஜோர்தான் 1930களில் பதிவாகியிருந்தன, ஆனால் 1930களின் நடுப்பகுதியில், வடமேற்கு சவூதி அரேபியாவில் உள்ள நஃபுட் பாலைவனத்திலும் தெற்கில் உள்ள றுப்உல் காலீயில் மட்டுமே எஞ்சியிருந்தன. 1930 களில், அரேபிய இளவரசர்களும் எண்ணெய் நிறுவன எழுத்தர்களும் தானியங்கி துப்பாக்கிகள் மற்றும் நீள்துப்பாக்கிகள் மூலம் அரேபியன் ஓரிக்சை வேட்டையாடத் தொடங்கினர். வேட்டைகளின் எண்ணிக்கை அதிகரித்தது. மேலும் சிலர் வேட்டைக்கு 300 வாகனங்களைப் பயன்படுத்தியதாகக் கூறப்படுகிறது. 20 ஆம் நூற்றாண்டின் நடுப்பகுதியில், வடக்குப் பகுதியில் இருந்த மறிமான்கள் முழுமையாக இல்லாமல் அழிந்தன. 1972 ஆம் ஆண்டில் மீண்டும் அறிமுகப்படுத்தப்படுவதற்கு முன்னர் காட்டில் இருந்த கடைசி அரேபியன் ஓரிக்ஸ் அறியவந்தது. . அரேபியன் ஓரிக்ஸ்கள் சரளை பாலைவனம் அல்லது கடினத்தரை பாலைவன மணற் பகுதியில் இருக்க விரும்புகின்றன. அங்கு இவற்றின் வேகம் மற்றும் சகித்துவாழும் தன்மை போன்றவை பெரும்பாலான வேட்டையாடிகளிடமிருந்து பாதுகாக்கும். சவுதி அரேபியாவில் உள்ள மணல் பாலைவனங்களில், மென்மையான குன்றுகள் மற்றும் முகடுகளுக்கு இடையே உள்ள கடினமான மணல் தரைப் பகுதிகளில் இவை காணப்பட்டன. ஓமன், சவுதி அரேபியா, இஸ்ரேல், ஐக்கிய அரபு எமிரேட்ஸ், சிரியா, ஜோர்டான் ஆகிய நாடுகளில் அரேபியன் ஓரிக்ஸ் மீண்டும் அறிமுகப்படுத்தப்பட்டுள்ளது. ஹவார் தீவில், பகுரைனில் ஒரு சிறிய எண்ணிக்கையில் மான்கள் அறிமுகப்படுத்தப்பட்டது. மேலும் கத்தார் மற்றும் ஐக்கிய அரபு எமிரேட்ஸில் உள்ள பல தளங்களில் பெருமளவில் அரை-பாதுக்ககபட்ட பகுதிகளில் அறிமுகப்படுத்தப்பட்டது. மீண்டும் அறிமுகப்படுத்தப்பட்ட மொத்த மான்களின் எண்ணிக்கை இப்போதுவரை சுமார் 1,000 என மதிப்பிடப்பட்டுள்ளது. இது அருகிய இனம் என்ற நிலைக்குத் தகுதிபெறத் தேவையான 250 வளர்ந்த மான்கள் என்ற எண்ணிக்கைக்கும் கூடுதலான அரேபியன் ஓரிக்ஸ் உள்ளன. இருப்பினும், பெரும்பான்மையான மான்கள் சவுதி அரேபியாவில் குவிந்துள்ளன.